|  |
| --- |
|  |
| **Druga izmjena i dopuna plana poslovanja Rijeka sport d.o.o. za 2020. godinu** |
|  |

prosinac, 2020. godine

SADRŽAJ:

str.

1. UVOD 3

2. IZMJENE I DOPUNE PLANA PRIHOD…………………………………………………...…5

3. IZMJENE I DOPUNE PLANA RASHOD…………………………………………………...12

4. ZAKLJUČAK…………………………………………………………………………………..20

1. UVOD

Dana 1. listopada 2020. godine Nadzorni odbor Rijeka sporta d.o.o. usvojio je Izmjenu plana poslovanja Rijeka sporta d.o.o. za 2020. godinu.

Budući da je tijekom godine došlo do određenih odstupanja, izmijenjene su vrijednosti pojedinih pozicija Rijeka sporta a koje se nalaze u Drugoj izmjeni i dopuni Proračuna Grada Rijeke za 2020. godinu i projekciji za 2021. i 2022. godine.

Smanjenja i usklađenja pozicija rezultat su mjera ograničavanja održavanja sportskih događanja i manifestacija kao i zatvaranja sportskih objekata uslijed pandemije COVID-19.

Prijedlog Drugih izmjena i dopuna Proračuna Grada Rijeke prihvaćen je na 31. sjednici Gradskog vijeća koja je održana 17. prosinca 2020. godine. Sukladno prije navedenom, potrebno je donijeti Druge izmjene i dopune plana poslovanja Rijeka sporta d.o.o. za 2020. godinu kako bi stavke bile usklađene s Proračunom Grada Rijeke.

Sukladno članku 22. Izjave o osnivanju društva Rijeka sport d.o.o. Uprava je ovlaštena donijeti planove u sklopu provođenja poslovne politike, a prema članku 26. Nadzorni odbor daje suglasnost Upravi na poslovnu politiku Rijeka sporta d.o.o.

Druga izmjena i dopuna plana poslovanja Rijeka sporta d.o.o. za 2020. godinu sastoji se od:

* Izmjena računa dobiti i gubitaka
* Izmjena i dopuna rebalansa plana II prihoda
* Izmjena i dopuna rebalansa plana II rashoda

U nastavku, u Tablici 1. prikazan je račun dobiti i gubitka s izmjenama u odnosu na **rebalans plana I** za 2020. godinu. Prema navedenoj tablici, ukupni prihodi prema **rebalansu plana II** za 2020. godinu iznose 42.335.160,00 kn, a ukupni rashodi 42.253.192,00 kn, te se planira pozitivan financijski rezultat, odnosno dobit prije oporezivanja u iznosu od 81.968,00 kn.

U točki 2. dan je pregled predloženih izmjena rebalansa plana II prihoda poslovanja, te su obrazložene najznačajnije promjene, a u točki 3. pregled predloženih izmjena rebalansa plana II rashoda poslovanja i obrazloženje najznačajnijih promjena.

Tablica 1: Rebalans plana I i rebalans plana II prihoda i rashoda za 2020. godinu



1. IZMJENE I DOPUNE PLANA PRIHODA

Rebalansom plana I za 2020. godinu planirani su ukupni prihodi u iznosu od 39.567.160,00 kn, od čega se 37.322.500,00 kn odnosi na planirane prihode Rijeka sporta d.o.o. od davanja na korištenje vlastitih objekata, kamata zaračunatih Gradu Rijeci temeljem ugovora o prijenosu izgrađenih objekata, kapitalnih projekata, kapitalne potpore Grada Rijeke za financiranje otplate kredita za izgradnju objekata, financijskog leasinga i tečajnih razlika a iznos od 2.244.600,00 kn na prihode ostvarene na objektima u vlasništvu Grada Rijeka za usluge korištenja objekata koji se naplaćuju od korisnika i zakupaca kao i prefakturiranih troškova zakupcima.

Rebalansom plana II planirani su ukupni prihodi u iznosu od 42.335.160,00 kn od čega se iznos od 40.090.560,00 kn odnosi na planirane prihode Rijeka sporta d.o.o. od davanja na korištenje vlastitih objekata, naknade, kapitalnih projekata, prefakturiranih troškova gradskih objekata, potpore Grada Rijeke za financiranje otplate kredita za izgradnju objekata i financijskog leasinga, kamata zaračunatih Gradu Rijeci temeljem ugovora o prijenosu izgrađenih objekata, prihoda od valutne klauzule i tečajnih razlika a iznos od 2.244.600,00 kn na prihode ostvarene na objektima u vlasništvu Grada Rijeka, te od usluga korištenja objekata u vlasništvu Grada Rijeke koji se naplaćuju od korisnika i zakupaca. Promjene u planiranim apsolutnim vrijednostima po pojedinim vrstama prihoda, te indeks promjena u odnosu na rebalans plana I za 2020. godinu dan je u Tablicama 2. i 3. Ukupno planirani prihod u izmjenama plana veći je za 7%.

Rebalansom Proračuna II za 2020. godinu od kapitalnih projekata planirana je nabavka imovine u iznosu od 200.000,00 kn i stavka Uređenje Stadiona Kantrida u iznosu od 400.000,00 kn zbog prilagodbe objekta uvjetima Hrvatskog nogometnog saveza za izdavanja licence za odigravanje utakmice iz I. HNL.

Tablica 2: Rebalans plana I i rebalans plana II prihoda u 2020. godini – Objekti Rijeka sporta





Tablica 3: Rebalans plana I i rebalans plana II prihoda u 2020. godini – Objekti Grada Rijeke









1. IZMJENE I DOPUNE PLANA RASHODA

Iz Tablice 4 vidljivo je kako se iznos rashoda od 19.740.632,00 kn predviđen Rebalanom plana I za 2020. godinu odnosi na objekte Rijeka sporta d.o.o., dok se iznos rashoda od 19.750.136,00 kn odnosi na objekte u vlasništvu Grada Rijeke što je vidljivo iz Tablice 5. Prema Rebalansu plana II rashoda za 2020. godinu, planirani rashodi Rijeka sporta d.o.o. iznose 20.257.632,00 kn, a rashodi Grada Rijeke 21.995.560,00 kn odnosno ukupno 42.253.192,00 kn.

Ukupni poslovni rashodi rebalansa plana II iznose 36.294.192,00 kn i u ukupnim rashodima čine 85,90%.

Rebalansom Proračuna II zadržana je stavka Uređenje Stadiona Kantrida u iznosu od 400.000,00 kn zbog prilagodbe objekta uvjetima Hrvatskog nogometnog saveza za izdavanja licence za odigravanje utakmice iz I. HNL kao i stavka nabavke imovine u iznosu od 200.000,00 kn, što ukupno iznosi 600.000,00 kn.

Financijski rashodi iznose 5.959.000,00 kn i u ukupnim rashodima iznose 14,10%.

Smanjena je obveza otplate glavnice kredita Privredne banke Zagreb d.d. po odobrenom moratoriju glavnice na način da je privremeno obustavljeno plaćanja glavnice kredita (moratorij) za razdoblje od 6 mjeseci tj od 31.5.2020. do 31.10.2020. godine. Nakon isteka roka privremene obustave plaćanja glavnice ista se nastavklja naplaćivati sukladno postojećem otplatnom planu počevši od 30.11.2020., s time da će se krajnji rok otplate kredita produljiti za 6 mjeseci odnosno do 30.06.2032..

Sukladno zahtjevima Rijeka sport a u cilju umanjenja negativnih ekonomskih posljedica epidemije koronavirusa (COVID-19) na poslovanje navedenog trgovačkog društva, s IR REAL ESTATE LEASING d.o.o. Zagreb ugovoren je poček na otplatu glavnice po Ugovoru o financijskom leasingu nekretnine za razdoblje od šest mjeseci odnosno od 1. travnja 2020. do 30. rujna 2020. godine.

Tablica 4: Rebalans plana I i rebalans plana II rashoda u 2020. godini – Objekti Rijeka sporta





Tablica 5: Rebalans plana I i rebalans plana II rashoda u 2020. godini – objekti Grada Rijeke











1. ZAKLJUČAK

Druga izmjena i dopuna plana poslovanja Rijeka sporta d.o.o. usvojena je u prosincu 2020. godine. Izmjena plana usklađena je s Prijedlogom drugih izmjena i dopuna Proračuna Grada Rijeke za 2020. godinu i projekcije za 2021. i 2022. godine. Prijedlog je prihvaćen na 31. sjednici Gradskog vijeća dana 17. prosinca 2020. godine.

U točki 1. dat je pregled izmjena računa dobiti i gubitka iz kojeg je razvidno da se na razini poslovne godine planira ostvariti dobit od poslovanja u iznosu od 81.968,00 kn. Budući da je Grad Rijeka kao osnivač i jedini vlasnik Rijeka sporta d.o.o. osnovao Rijeka sport d.o.o. s ciljem racionalnog upravljanja, održavanja i izgradnje sportskih objekata kojim će se zadovoljavati javne potrebe, Rijeka sport d.o.o. je uspješan u svom poslovanju ukoliko ispuni cilj radi kojeg je i osnovan, te stoga iskazivanje dobiti nije primarno niti prioritetan zadatak. Kao trgovačko društvo istovremeno je i poduzetnik u smislu poreznih propisa pa je slijedom toga u određenom smislu dužan ponašati se poduzetnički, odnosno u određenim odnosima s Gradom Rijeka ili krajnjim korisnicima usluga postupati sukladno tržišnim principima, te ima težak zadatak pomiriti ova dva pristupa. Predložene Druge izmjene i dopune plana za 2020. godinu usklađene su s pozicijama Proračuna Grada Rijeke.